**Χανιά, 06 Φεβρουαρίου 2023**

**ΑΝΑΚΟΙΝΩΣΗ**

Ανακοινώνεται τροποποίηση, των από 05.02.2023 αποφάσεων των Διευθύνσεων Αστυνομίας Ηρακλείου και Λασιθίου, σύμφωνα με την οποία προβλέπεται η υποχρέωση εφοδιασμού των ιδιοκτητών οχημάτων όλων των κατηγοριών με αντιολισθητικές αλυσίδες ή άλλα ανάλογα αντιολισθητικά μέσα, όπου παρατηρούνται προβλήματα λόγω χιονοπτώσεων ή ολισθηρότητας των οδών και συγκεκριμένα:

* στα ορεινά τμήματα των Δήμων Χερσονήσου, Μαλεβιζίου, Βιάννου και Γόρτυνας) της Περιφερειακής Ενότητας Ηρακλείου.
* στους πρόποδες του Οροπεδίου Λασιθίου, στο Οροπέδιο Λασιθίου και στην περιοχή Χαμεζίου-Αγκαθιάς Σητείας.

 οι οποίες τέθηκαν σε ισχύ από την 11:00 ώρα της 06.02.2023.

Υπενθυμίζεται ότι οι οδηγοί των οχημάτων επιβάλλεται:

* Να γνωρίζουν τον τρόπο τοποθέτησης και λειτουργίας των αντιολισθητικών μέσων που βρίσκονται στα οχήματα τους, για να είναι εξασφαλισμένη η ορθή χρήση τους.
* Να προσαρμόζουν την οδήγηση τους ανάλογα με τις επικρατούσες συνθήκες και τις προδιαγραφές των οχημάτων.

Παρακαλούνται όλοι οι οδηγοί να αποφύγουν τις άσκοπες μετακινήσεις, να είναι ιδιαίτερα προσεκτικοί στα παραπάνω σημεία και για την καλύτερη εξυπηρέτηση τους να συμμορφώνονται στα σήματα και τις υποδείξεις των τροχονόμων.